UTR un RTP apvienošanās akts
Ukrainas Tautas Republikas un Rietumukrainas Tautas Republikas apvienošanās akts (ukraiņu: Акт злуки Української Народної Республіки та Західно-Української Народної Республіки) bija jaunizveidoto ukraiņu valstu apvienošanās akts, ko 1919. gada 22. janvārī parakstīja Ukrainas Tautas Republika un Rietumukrainas Tautas Republika. 1918. gada 1. decembrī Fastivā abas republikas vienojās par apvienošanos. 1919. gada 3. janvārī to apstiprināja Ukrainas Rada. Rietumukrainas republiku iekļāva Ukrainā ar nosaukumu “Ukrainas Tautas Republikas Rietumu province”. Sarežģītajos militārajos apstākļos reāla valsts apvienošanās nenotika. Ukrainas lielāko daļu okupēja Sarkanā armija, un šeit izveidojās Ukrainas PSR, bet Rietumukrainas lielāko daļu līdz 1939. gadam anektēja Polijas Otrā republika.